Komisjoni määrus (EÜ) nr 773/96,

26. aprill 1996,

milles sätestatakse erandina määrustest (EMÜ) nr 3665/87, (EMÜ) nr 3719/88 ja (EMÜ) nr 1964/82 erimeetmed veise- ja vasikalihasektoris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 2417/95, [2] eriti selle artikli 13 lõiget 12,

ning arvestades, et:

nõukogu määruses (EMÜ) nr 565/80, [3] muudetud määrusega (EMÜ) nr 2026/83, [4] sätestatakse põllumajandustoodete eksporditoetuste ettemaksmise üldeeskirjad;

komisjoni määrusega (EMÜ) nr 3665/87, [5] viimati muudetud määrusega (EÜ) nr 1384/95 [6] kehtestatakse põllumajandustoodete eksporditoetuste süsteemi kohaldamise üksikasjalikud ühiseeskirjad;

komisjoni määrusega (EMÜ) nr 3719/88, [7] viimati muudetud määrusega (EÜ) nr 2137/95, [8] kehtestatakse põllumajandustoodete impordi- ja ekspordilitsentside ja eelkinnitussertifikaatide süsteemi kohaldamise üksikasjalikud ühiseeskirjad;

komisjoni määrusega (EÜ) nr 1445/95, [9] viimati muudetud määrusega (EÜ) nr 2856/95, [10] kehtestatakse veise- ja vasikalihasektori impordi- ja ekspordilitsentside süsteemi rakenduseeskirjad;

komisjoni määruses (EMÜ) nr 1964/82, [11] muudetud määrusega (EMÜ) nr 3169/87, [12] sätestatakse teatavate kondita veiseliha jaotustükkide ekspordi eritoetuste andmise tingimused;

komisjoni 27. märtsi 1996. aasta otsusega 96/239/EÜ erakorraliste meetmete kohta veiste spongioosse entsefalopaatia (BSE) vastu, [13] keelatakse muu hulgas veiseliha eksport Ühendkuningriigist kolmandatesse riikidesse; teatavate kolmandate riikide ametiasutuste võetud tervishoiumeetmed ühenduse veiseliha ekspordi suhtes avaldavad tõsist majanduslikku mõju ühenduse eksportijatele; seeläbi tekkinud olukord on tõsiselt nõrgendanud määrustes (EMÜ) nr 565/80, (EMÜ) nr 3665/87, (EMÜ) nr 3719/88 ja (EMÜ) nr 1964/82 sätestatud ekspordivõimalusi;

seepärast tuleb eespool nimetatud asjaolude tõttu lõpetamata eksporditoimingute nõuetele vastamiseks selliseid kahjulikke tagajärgi piirata, võttes vastu erimeetmeid ning pikendades teatavaid toetuste suhtes kohaldatavates eeskirjades sätestatud tähtaegu;

käesoleva määrusega ettenähtud meetmed on kooskõlas veiseliha- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Käesolevat määrust kohaldatakse määruse (EMÜ) nr 805/68 artikli 1 lõikes 1 osutatud toodete suhtes.

Artikkel 2

Omaniku taotluse korral pikendatakse määruse (EÜ) nr 1445/95 kohaselt väljaantud ja 31. märtsil 1996 kehtivate ekspordilitsentside kehtivust 31. maini 1996.

Eespool nimetatud määruse artikli 10 lõike 5 kohaselt väljaantud litsentside suhtes kohaldatakse seda pikendust ainult ajavahemikul 14. märtsist 31. märtsini 1996 väljaantud litsentside puhul.

Artikkel 3

Määruse (EMÜ) nr 3665/87 artikli 20 lõike 3 punkti b teises taandes osutatud 20 %-list vähendamist ning artikli 23 lõikes 1 ja artikli 33 lõike 1 teises lõigus osutatud vastavalt 15 %-list ja 20 %-list suurendamist ei kohaldata 31. märtsini 1996 väljaantud litsentside alusel toimuva impordi suhtes, kui tolliformaalsused kolmandas riigis vabasse ringlusse lubamiseks on täidetud pärast 20. märtsi 1996.

Artikkel 4

1. Eksportija taotluse korral toodete puhul, mille suhtes on täidetud 31. märtsiks 1996:

- ekspordiga seotud tolliformaalsused, kuid mis toodi tagasi ja lasti Ühendkuningriigis vabasse ringlusse kolmanda riigi poolt võetud tervishoiumeetmete tõttu, maksab eksportija tagasi kõik ettemakstud toetused ja nimetatud toimingutega seotud tagatised vabastatakse,

- ekspordiga seotud tolliformaalsused Ühendkuningriigis, kuid mis ei ole veel ühenduse tolliterritooriumilt välja viidud, tühistatakse ekspordideklaratsioon ja ekspordilitsents ning eksportija maksab tagasi kõik ettemakstud toetused ja nimetatud toimingutega seotud tagatised vabastatakse.

2. Eksportija taotluse korral tühistatakse nende toodete ekspordilitsents, mille suhtes kohaldatakse Ühendkuningriigis kuni 31. märtsini 1996 mõnda määruse (EMÜ) nr 565/80 artiklites 4 ja 5 osutatud korda, aga mis ei ole hõlmatud ekspordideklaratsiooniga, ja eksportija maksab tagasi kõik ettemakstud toetused ja nimetatud toimingutega seotud tagatised vabastatakse;

3. Olenemata määruse (EMÜ) nr 1964/82 artikli 6 esimesest lõigust, kui kondita liha üldkogust pole eksporditud 31. märtsiks 1996, kohaldatakse lõiget 2 nende koguste suhtes, mis ei ole hõlmatud Ühendkuningriigis tehtud ekspordideklaratsiooniga. Eksportijale jääb õigus eksporditoetusele ekspordideklaratsiooniga hõlmatud ja kolmandas riigis vabasse ringlusse lastud koguste suhtes.

4. Ühendkuningriik teatab igal neljapäeval nende toodete kogused, mille suhtes kohaldati eelmisel nädalal lõigetes 1, 2 ja 3 osutatud meetmeid, nimetades litsentside väljaandmise kuupäeva, asjaomase kategooria ja litsentsil märgitud sihtriigi.

Artikkel 5

1. Toodete suhtes, mille puhul ekspordiga seotud tolliformaalsused on täidetud või mille suhtes kohaldati muus liikmesriigis kui Ühendkuningriik kuni 31. märtsini 1996 mõnda määruse (EMÜ) nr 565/80 artiklites 4 ja 5 osutatud korda, pikendatakse määruse (EMÜ) nr 3719/88 artikli 30 lõike 1 punkti b alapunktis i ning määruse (EMÜ) nr 3665/87 artikli 4 lõikes 1 ja artikli 32 lõikes 1 osutatud 60 päeva pikkust tähtaega eksportija taotluse korral 120 päevani.

2. Tooted, mille puhul ekspordiga seotud tolliformaalsused on täidetud muus liikmesriigis kui Ühendkuningriik enne 31. märtsi 1996, võib enne lõppsihtkohta jõudmist ühenduse tolliterritooriumile tagasi tuua ja nende suhtes võidakse kohaldada vabatsoonis või vabalaos 60 päeva jooksul maksu peatamise korda, ilma et kaoks õigus toetuse saamisele.

3. Eksportija taotluse korral tühistatakse sellise Ühendkuningriigist pärit liha ekspordideklaratsioon ja ekspordilitsents, mida ei ole ühenduse tolliterritooriumilt välja viidud ja mille puhul ekspordiga seotud tolliformaalsused on täidetud muus liikmesriigis kui Ühendkuningriik enne 31. märtsi 1996. Eksportija maksab tagasi kõik ettemakstud toetused ja nimetatud toimingutega seotud tagatised vabastatakse.

4. Muud liikmesriigid kui Ühendkuningriik teatavad igal neljapäeval nende toodete kogused, mille suhtes kohaldati eelmisel nädalal lõikes 3 osutatud meetmeid, nimetades litsentside väljaandmise kuupäeva ning asjaomase kategooria ja litsentsil märgitud sihtriigi.

Artikkel 6

Käesolev määrus jõustub päev pärast selle avaldamist Euroopa Ühenduste Teatajas.

Käesolevat määrust kohaldatakse alates 31. märtsist 1996.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 26. aprill 1996

Komisjoni nimel

komisjoni liige

Franz Fischler

[1] EÜT L 148, 28.6.1968, lk 24.

[2] EÜT L 248, 14.10.1995, lk 39.

[3] EÜT L 62, 7.3.1980, lk 5.

[4] EÜT L 199, 22.7.1983, lk 12.

[5] EÜT L 351, 14.12.1987, lk 1.

[6] EÜT L 134, 20.6.1995, lk 14.

[7] EÜT L 331, 2.12.1988, lk 1.

[8] EÜT L 214, 8.9.1995, lk 21.

[9] EÜT L 143, 27.6.1995, lk 35.

[10] EÜT L 299, 12.12.1995, lk 10.

[11] EÜT L 212, 21.7.1982, lk 48.

[12] EÜT L 301, 24.10.1987, lk 21.

[13] EÜT L 78, 28.3.1996, lk 47.

--------------------------------------------------